*OPĆINA KALNIK*

*Trg Stjepana Radića 5, Kalnik*

*OIB: 82550572500*

**1. IZMJENA DOKUMENTACIJE O NABAVI**

***OTVORENI POSTUPAK JAVNE NABAVE***

**Rekonstrukcija-uređenje Trga Stjepana Radića u Kalniku**

**Nabava radova**

**Ev.broj: MV 1-2018**

Ulaganje iz Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020., Podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, Operacije 7.4.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

Kalnik, kolovoz 2018.

Na temelju odredbi Dokumentacije o nabavi, a sukladno odredbama članka 200. stavka 6. Zakona o javnoj nabavi („Narodne novine“ broj 120/16), naručitelj prije isteka roka za dostavu ponuda, mijenja Dokumentaciju o nabavi (evidencijski broj nabave: MV 1-2018), broj objave Obavijesti o nadmetanju u EOJN: 2018/S 0F2-0020033, datum slanja na objavu u Elektronički oglasnik javne nabave 25.7.2018., objavljeno u On-line popisu oglasa dana 26.7.2018.

Naručitelj 1. Izmjenu Dokumentacije o nabavi objavljuje u Elektroničkom oglasniku javne nabave u „Narodnim novinama“ na jednak način kao i osnovnu Dokumentaciju o nabavi.

**NAPOMENA – izmjene su označene crvenom bojom**

Izmjena Dokumentacije o nabavi odnosi se na točku 6.7.1. i 7.5.

**6.7.1. Cijena ponude**

Naručitelj kao jedan od kriterija određuje cijenu prihvatljive ponude, sa PDV-om.

Maksimalan broj bodova koje Ponuditelj može ostvariti u okviru kriterija cijene ponude je 60 bodova.

Ponuditelj čija je cijena prihvatljive ponude najniža ostvarit će maksimalan broj bodova. Bodovna vrijednosti ponuda drugih ponuditelja će se određivati korištenjem sljedeće formule:

Formula C = CI/Ct \* 60

C - broj bodova koji je ponuda dobila za ponuđenu cijenu (zaokruženo na dvije decimale)

CI – najniža cijena ponuđena u postupku javne nabave

Ct – cijena ponude koja je predmet ocjene

60 – maksimalni broj bodova

### 7.5. Datum, vrijeme i mjesto javnog otvaranja ponuda

Javno otvaranje ponuda održat će se 24.08.2018. u 10:00 sati, u prostorijama Naručitelja, na adresi: Općina Kalnik, Trg Stjepana Radića 5, Kalnik.

U slučaju kada naručitelj dobije informaciju da je pristigla elektronički dostavljena ponuda, a funkcija javnog otvaranja elektronički dostavljenih ponuda je nedostupna iz bilo kojeg razloga, proces javnog otvaranja ponuda započinje kada se za to stvore uvjeti.

Javnom otvaranju ponuda smiju prisustvovati ovlašteni predstavnici Ponuditelja i druge osobe.

Sukladno članku 282. stavak 8. ZJN 2016, pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja i ovjereno pečatom, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji / obrtnicu i kopiju identifikacijskog dokumenta te iste predati prisutnim članovima stručnog povjerenstva.

Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju te se javno objavljuje preko EOJN-a.